**OBECNÉ ZASTUPITEĽSTVO V KRTOVCIACH**

–––––––––––––––––––––––––––––––––––––––––––––––––––––––––––––––––––––––––––

**Z á p i s n i c a č. 17/ 2022**

z riadneho zasadanie obecného zastupiteľstva v Krtovciach, ktoré sa konalo

dňa 21. júna 2022

o 19.00 hod. v zasadačke obecného úradu v Krtovciach

V Krtovciach dňa 21

.06.2022

**Z á p i s n i c a  č. 17/2022**

Z  **17.** zasadnutia Obecného zastupiteľstva v Krtovciach, konaného dňa 21.06.2021 o 19.00 hod. v zasadačke obecného úradu v Krtovciach.

-==============================================================-=

Prítomní poslanci: Ing. Mária Zaťková, Jozef Bahelka, Juraj Chromý

Ing. Rastislav Jánoš

Ospravedlnení: Peter Bubla

Hlavný kontrolór obce : Ing. arch. Oto Hodál

Starosta obce : Juraj Oravec

Ďalší prítomní: Eva Chochulová

**Program**:

1. **Otvorenie a schválenie programu**
2. **Voľba návrhovej komisie, určenie overovateľov a zapisovateľky zápisnice**
3. **Kontrola plnenia uznesení z 29.03.2022**
4. **Stanovisko HK k záverečnému účtu za rok 2021**
5. **Návrh záverečného účtu za rok 2021**
6. **Výročná správa za rok 2021**
7. **Protokol o zaradení nehmotného a hmotného majetku do používania č. 05-06/2022**
8. **Návrh úpravy rozpočtu – RO 01/2022**
9. **Návrh plánu kontrolnej činnosti HK obce na II. polrok 2022**
10. **Informácia k voľbám do orgánov samosprávnych krajov**
11. **Informácia k voľbám do orgánov samosprávnych obcí**
12. **Rôzne: plán činností, došlé podania**
13. **Záver**

**K bodu č. 1 - Otvorenie** **a schválenie programu**

Podľa zákona č. 369/1990 Z, § 30 ods .2 o Obecnom zriadení 17. zasadnutie obecného zastupiteľstva otvoril a viedol starosta obce Juraj Oravec. Privítal všetkých prítomných a skonštatoval, že rokovanie OZ je uznášania schopné, lebo sú prítomní štyria poslanci z piatich.

Starosta obce oboznámil prítomných s návrhom programu, ktorý bol zverejnený na

úradnej tabuli obce dňa 13.06.2022, spýtal sa poslancov, či má niekto k navrhovanému

programu pripomienky.

Poslanci nemali žiadne pripomienky k predloženému programu

Starosta obce dal hlasovať za predložený program.

**Hlasovanie:**

**Za:** 4 (Menovite: Ing. Mária Zaťková, Ing. Rastislav Jánoš, Juraj Chromý, Jozef Bahelka

**Proti:** 0

**Zdržal sa:** 0

**K bodu č. 2 – Voľba návrhovej komisie, určenie overovateľov a zapisovateľky zápisnice**

Za členov návrhovej komisie starosta navrhol zvoliť poslancov: Ing. Rastislava Jánoša, Juraj Chromý, Jozef Bahelka

Za overovateľov zápisnice boli starostom obce určení poslanci: Juraj Chromý, Ing. Mária Zaťková

Za zapisovateľku určil starosta zamestnankyňu OcÚ: Evu Chochulovú

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 3 – Kontrola plnenia uznesení z 29.03.2022**

Starosta obce poveril zamestnankyňu OcÚ p. Evu Chochulovú prečítaním uznesení č. 107-116 z 16.riadneho zasadnutia OZ zo dňa 29.03.2022. Starosta zároveň konštatoval, že uznesenia OZ boli splnené.

Poslanci nemali pripomienky k plneniu uznesení.

Obecné zastupiteľstvo vzalo kontrolu plnenia uznesení **na vedomie**.

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 4. – Stanovisko HK obce k Návrhu  záverečného účtu za rok 2021**

Hlavný kontrolór obce p. Ing. arch. Oto Hodál podrobne rozpracoval svoje stanovisko v dokumente, kde konštatoval, že pri oboznamovaní sa s predloženým návrhom záverečného účtu obce Krtovce za rok 2021 nezistil žiadne skutočnosti, ktoré by mali tento výsledok spochybniť a preto odporúčal obecnému zastupiteľstvu prijať uznesenie, ktorým uzatvorí rozpočtové hospodárenie obce Krtovce za rok 2021 a odporúča schváliť použite finančných prostriedkov z prebytku rozpočtového hospodárenia obce za rok 2021 vo výške 2.998,16 € na tvorbu rezervného fondu.

Obecné zastupiteľstvo vzalo uvedené stanovisko HK obce **na vedomie.**

Obecné zastupiteľstvo použite prebytku rozpočtového hospodárenia obce za rok 2021

vo výške 2998,16 € na tvorbu rezervného fondu – **schvaľuje bez výhrad**

**K bodu č. 5 – Návrh Záverečného účtu obce za rok 2021**

Ekonómka obce poslala poslancom „Návrh záverečného účtu za rok 2021“

elektronickou poštou na oboznámenie a pripomienkovanie. Zároveň „Návrh záverečného

v účtu za rok 2021“ bol zverejnený aj na webovej stránke obce v súlade so zákonom, ktorý

hovorí, že návrh záverečného účtu by mal byť tak isto verejne prístupný na možné

pripomienky všetkým občanom v zákonom stanovej lehote. Starosta obce konštatoval, že

podmienky na zverejnenie boli splnené a k dnešnému dňu neboli na obec doručené žiadne

pripomienky.

Poslanci nemali pripomienky k „Návrh záverečného účtu za rok 2021“ a k použitiu

finančných prostriedkov z prebytku hospodárenia obce za rok 2021 vo výške 2998,16 €

do rezervného fondu.

Obecné zastupiteľstvo vzalo uvedenú správu **na vedomie**

Obecné zastupiteľstvo Záverečný účet a celoročné hospodárenie obce – **schvaľuje bez**

**výhrad**

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý Jozef Bahelka)

**Proti: 0**

**Zdržal sa: 0**

**K bodu č. 6 – Individuálna výročná správa za rok 2021**

Ekonómka obce poslala poslancom „Individuálnu výročnú správu Obce Krtovce za rok

2021“ elektronickou poštou na oboznámenie . Zároveň Individuálna výročná správa Obce

Krtovce bola zverejnená na úradnej tabuli aj na webovej stránke obce.

Poslanci nemali pripomienky k Individuálne výročnej správe Obce Krtovce za rok 2021.

Obecné zastupiteľstvo vzalo uvedenú správu **na vedomie**.

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Peter Bubla, Jozef Bahelka)

**Proti: 0**

**Zdržal sa: 0**

**K bodu č. 8 – Protokol o zaradení hmotného a nehmotného majetku do používania**

Ekonómka obce poslala poslancom „ Protokol o zaradení nehmotného a hmotného majetku do používania „ č. 05/2022 - zaradenie Kuchynského riadu“ v obstarávacej cene 194,40 € a č. „06/2022 – zaradenie Dopravných značiek“ v obstarávacej cene 720,- € do používania, elektronickou poštou na oboznámenie a pripomienkovanie.

Poslanci nemali pripomienky k protokolu.

Obecné zastupiteľstvo vzalo uvedený protokol **na vedomie.**

Obecné zastupiteľstvo uvedený protokol **- schvaľuje**

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 9 – Návrh úpravy rozpočtu - RO č. 1/2022**

Ekonómka obce oboznámila poslancov o žiadosti schváliť RO č. 1/2022 z dôvodu

úpravy rozpočtu na rok 2022.

Poslanci nemali pripomienky k rozpočtovému opatreniu č. 1/2022.

Obecné zastupiteľstvo vzalo uvedenú správu **na vedomie.**

Obecné zastupiteľstvo uvedenú **správu - schvaľuje**

Starosta obce dal hlasovať za „ Rozpočtové opatrenie č. 1/2022

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 10 – Návrh plánu kontrolnej činnosti HK obce Krtovce na II. polrok 2022**

Hlavný kontrolór obce p. Ing. arch Oto Hodál predniesol „ Návrh plánu kontrolnej

činnosti“ na II. polrok 2022 . Predstavil jednotlivé body plánu kontrolnej činnosti

a predložil ho na schválenie .

Obecné zastupiteľstvo vzalo uvedenú správu **na vedomie.**

Obecné zastupiteľstvo uvedenú **správu - schvaľuje**

Starosta obce dal hlasovať za „ Plán kontrolnej činnosti HK obce na II. polrok 2022

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 11 – Voľby do orgánov samosprávnych krajov**

Starosta obce informoval poslancov o vydaní rozhodnutia Vlády SR o vyhlásení volieb do orgánov samosprávnych krajov, ktoré sa budú konať spoločne s voľbami do orgánov samosprávy obcí dňa 29.10.2022.

Obecné zastupiteľstvo vzalo uvedenú správu **na vedomie.**

**K bodu č. 12 – Voľby do orgánov samosprávy obcí**

Starosta obce informoval poslancov o vydaní rozhodnutia Vlády SR o vyhlásení volieb

do orgánov samosprávy obcí, ktoré sa budú konať spoločne s voľbami do orgánov

samosprávnych krajov dňa 29.10.2022 a o povinnostiach obce v znení platnej legislatívy.

Požiadal poslancov na základe § 195 a ods 4 písm.a) zákona č. 180/2014 Z.z. o

podmienkach výkonu volebného práva a v z.n.p. určiť počet volebných

obvodov a  počet poslancov do Obecného zastupiteľstva na celé volebné obdobie

2022-2026 v Krtovciach. Zároveň požiadal obecné zastupiteľstvo o určenie rozsahu

výkonu funkcie novozvoleného starostu obce na nasledujúce obdobie.

**a**/ Obecné zastupiteľstvo na základe rozhodnutia o vyhlásení volieb do orgánov

samosprávy obcí dňa 29.10.2022 určilo pre obec Krtovce 1 volebný obvod stanovený

podľa počtu obyvateľov.

Obecné zastupiteľstvo určenie volebného obvodu **– schvaľuje**

**b/** Obecné zastupiteľstvo na základe rozhodnutia o vyhlásení volieb do orgánov

samosprávy obcí dňa 29.10.2022 určilo na základe minimálne stanoveného počtu

poslancov na celé ďalšie volebné obdobie 2022-2026 pre obec Krtovce 5 poslancov.

.

Obecné zastupiteľstvo určenie počtu poslancov na obdobie 2022-2026 **– schvaľuje**

**c/** Obecné zastupiteľstvov súlade s § 11 ods. 4 písm. i) zákona SNR č. 369/1990 Zb. o

obecnom zriadení v z .n .p. stanovilo plný pracovného úväzok novozvolenému starostovi

obce na nasledujúce obdobie 2022-2026

Obecné zastupiteľstvo určenie pracovného úväzku starostu obce na roky 2022-2026

**– schvaľuje**

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 13 – Rôzne**

1. Rozsudok Okresného súdu Topoľčany

Starosta obce informoval poslancov o doručení rozsudku Okresného súdu Topoľčany vo veci vrátenia dotácie a náhrady trov v právnej veci žalobcu Environmentálneho fondu proti žalovanej Obci Krtovce v spore o vrátenie poskytnutej dotácie na Zateplenie KD vo výške 87 875 €. Starosta obce informoval poslancov, že Okresný súd Topoľčany v tejto právnej veci, ktorej je obec zastupovaná svojím právnik, rozhodol žalobu proti obci zamietnuť, z dôvodu premlčacej doby. Taktiež Okresný súd Topoľčany priznáva náhradu trov konania proti žalobcovi v plnej výške.

Starosta obce ďalej informoval poslancov, že proti tomuto rozsudku Environmentálny fond Bratislava podal odvolanie, kde namieta že právny názor prvostupňového súd považuje za nesprávny a nezákonný a to z dôvodu porušenia zmluvných podmienok, t.j. porušením zákona o verejnom obstarávaní, v ktorom poukazuje na to, že z Protokolu o výsledku kontroly dodržiavania zákona o VO žalovaný mal vedomosť, že z jeho strany prišlo k porušeniu, tak z vlastnej iniciatívy, bez akéhokoľvek úkonu žalobcu smerujúceho k uplatneniu dôvodného nároku, mal vrátiť poskytnutú podporu na účet žalobcu.

Žalobca si v tejto súvislosti opätovne uplatňuje nárok vrátenia poskytnutej podpory formou dotácie v plnej výške spolu s úrokom z omeškania vo výške 9,00 % ročne od 1.2.2018 do zaplatenia počítaným zo sumy 87.875 € a paušálnej náhrady nákladov spojených s uplatnením pohľadávky vo výške 40 €. – **vzaté na vedomie**

1. Investičný zámer

Starosta obce predniesol poslancom investičný zámer obce na rok 2022 zrekonštruovať a dobudovať chodník na cintoríne, nutnosti stavebných a terénnych úprav schodov ku kostolu a na miestnom cintoríne, ďalej  poskytnutiu daru vo forme vybudovania betónovej podesty pod kríž na evanjelickom cintoríne. Zároveň informoval, že predmetné akcie sa budú financovať z rezervného fondu obce.

Obecné zastupiteľstvo vzalo uvedený zámer **na vedomie.**

Obecné zastupiteľstvo uvedenýzámer **– schvaľuje**

Obecné zastupiteľstvo použitie rezervného fondu na zrealizovanie investičného zámeru-

**schvaľuje**

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

1. Organizačná príprava „Súťaž vo varení gulášu“

Starosta obce informoval poslancov OZ o organizačných opatreniach prijatých na zabezpečenie kultúrnej akcie“ Súťaž vo varení gulášu“, ktoré

je plánované na miestnom Futbalovom ihrisku dňa 13.8.2022. Požiadal poslancov o pomoc pri organizovaní a zabezpečení prípravy .

Obecné zastupiteľstvo vzalo uvedenú organizačnú prípravu **na vedomie**

1. Mimoriadna odmena poslancom OZ

Starosta obce navrhol všetkým poslancom pri príležitosti blížiaceho sa ukončenia ich funkčného obdobia mimoriadnu odmenu vo výške 100 € Netto s nutnosťou vyplatenia čo najskôr.

Obecné zastupiteľstvo uvedený návrh **schvaľuje**

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

1. Priestory pre mamičky s deťmi

Starosta obce informoval OZ, že po zvážení možností poskytnúť priestory pre mamičky s deťmi v priestoroch KD vidí možnosť na ich poskytnutie iba v priestoroch malej sály, ktorá slúži obyvateľom obce na kultúrne a spoločenské udalosti. Poslanci s uvedeným návrhom nesúhlasili z dôvodu, že malá sála je v tesnej blízkosti kuchyne a treba mať jednu miestnosť pripravenú na akúkoľvek akciu. Ďalej poslanci zamietli návrh jedného z poslancov poskytnúť priestory deťom vo veľkej sále z bezpečnostných dôvodov, nakoľko sa tam nachádzajú cvičiace stroje. Po zvážení návrhov p. Chochulová navrhla poskytnúť mamičkám priestory v knižnici, ktorá prešla celkovou obnovou za predpokladu, že nepríde k poškodeniu kníh a vždy bude dohliadať na deti dospelá osoba.

Obecné zastupiteľstvo vzalo uvedený návrh **na vedomie.**

Obecné zastupiteľstvo uvedený návrh **schvaľuje**

Starosta obce dal hlasovať.

**Hlasovanie:**

**Za:** 4 (Ing. Mária Zaťková, Ing. Rastislav Jánoš, Juraj Chromý, Jozef Bahelka)

**Proti: 0**

**Zdržal sa: 0**

1. Nájomná zmluva p. Matejčíkovej

Starosta obce informoval OZ, že po preverení nájomnej zmluvy a ústnom jednaní s pani Matejčíkovou sa dohodli o prevode vlastníckeho práva na syna p. Matejčíkovej

Kristiána Matejčíka. Obec dá vypracovať GP, aby sa presne vytýčila nehnuteľnosť, ktorú p. Matejčíková splatila, nakoľko predmetná stavba je súčasťou bývalého KD a vlastnícke právo sa vloží na katastrálny úrad.

Obecné zastupiteľstvo vzalo prevod vlastníctva - **na vedomie**

Obecné zastupiteľstvo prevod vlastníctva - **schvaľuje**

1. Prevod vlastníctva pozemku pod Domom smútku

Pán Ing. Rastislav Jánoš pripomienkoval ako sa vyvíja prevod vlastníctva pozemku pod Domom smútku. Starosta obce informoval poslancov, že potenciálny vlastník bol oslovený vo veci prevodu vlastníckeho práve pozemku pod Domom smútku na miestnom cintorín a v tejto veci práve prebiehajú prevody vlastníctva k potencionálnemu vlastníkovi.

Obecné zastupiteľstvo vzalo uvedenú správu **na vedomie**

1. Rekonštrukcia Kaplny Sedembolestnej Panny Márie

Starosta obce informoval OZ o prebiehajúcej rekonštrukcii Kaplnky Sedembolestnej Panny Márie v obci Krtovce. Rekonštrukcia sochy Panny Márie bude realizovaná zo súkromných zdrojov, ale vnútorné priestory kaplnky sa budú realizovať s finančnou podporou Obecného úradu, ktorého cena je odhadovaná do výšky 100 €. Následne poslanci obce vyslovili požiadavku o výrube lipy, ktorej korene značne narúšajú základy kaplnky, vyčistenie od náletových stromov v blízkosti kaplnky. Požiadali starostu obce o preverenie možnosti zafinancovať terénne úpravy od pána predsedu Poľnohospodárskeho družstva v Nitrianskej Blatnici, ktorý vyjadril názor, že ak sa v budúcnosti bude realizovať rekonštrukcie predmetnej Kaplnky môže nám prispieť na jej obnovu.

Obecné zastupiteľstvo vzalo uvedenú správu **na vedomie**

**K  bodu č.14 – Záver**

Starosta obce poďakoval zúčastneným za účasť a ukončil obecné zastupiteľstvo o 21.30 hod.

V Krtovciach, 21.06.2022 -----------------------------

Juraj O r a v e c

starosta obce

Juraj Chromý : ...........................................

Ing. Mária Zaťková: ..........................................

Zapisovateľka: ...........................................

Eva Chochulová